### 5.     Etablering af enhedsbestyrelse i Kalundborg Forsyning

**Åbent**

Sagsnr.: 326-2021-12867       J.nr.: 13.03.00           Dokumentnr.:
326-2021-80984

**Sagstype**

Beslutning.

**Resume og sagens baggrund**

Bestyrelsen i Kalundborg Forsyning har et ønske om, at
bestyrelsen fremover vil kunne etableres og arbejde som en enhedsbestyrelse.
Praksis har indtil for nyligt været, at bestyrelsen har ageret som en
enhedsbestyrelse, men det har ikke været i overensstemmelse med vedtægterne.

Bestyrelsen har derfor på bestyrelsesmødet den 23. februar
2021 besluttet at sende et forslag til en model for en enhedsbestyrelse til
Kommunalbestyrelsen.

**Indstillinger**

Kommunaldirektøren indstiller, at etableringen af en enhedsbestyrelse
i Kalundborg Forsyning i den kommende valgperiode godkendes.

**Behandling**

Økonomiudvalget, Kommunalbestyrelsen.

**Sagsfremstilling**

Bestyrelsen i Kalundborg Forsyning har et ønske om, at
bestyrelsen fremover vil kunne etableres og arbejde som en enhedsbestyrelse.
Praksis har indtil for nyligt været, at bestyrelsen har ageret som en
enhedsbestyrelse, men det har ikke været i overensstemmelse med vedtægterne.

Bestyrelsen har derfor på bestyrelsesmødet den 23. februar
2021 besluttet at sende et forslag til en model for en enhedsbestyrelse til
Kommunalbestyrelsen.

Forslaget er, at bestyrelsen i den kommende valgperiode
2022-2025 sammensættes med 6 kommunalbestyrelsesmedlemmer, 2
forbrugerrepræsentanter og 3 medarbejderrepræsentanter i alle selskaber.

Det har været en forudsætning for udarbejdelsen af en model
for en enhedsbestyrelse, at der fortsat er et flertal blandt de udpegede
kommunalbestyrelsesmedlemmer. Dette er muliggjort af, at medarbejderne har
indgået en frivillig aftale om at fortsætte med 3 medarbejderrepræsentanter i
bestyrelsen. Ifølge Selskabslovens §140 ville de have ret til at udpege 4
medarbejderrepræsentanter.

Ifølge den opstillede model vil forbrugerrepræsentanterne
fortsat blive valgt direkte til bestyrelserne for vandselskaberne, og skal
herefter udpeges af generalforsamlingen til de øvrige bestyrelser.

Medarbejderrepræsentanterne vil blive valgt til Forsyning
A/S og Holding, og skal udpeges af generalforsamlingen til de øvrige selskaber.

De seks kommunalbestyrelsesmedlemmer udpeges som hidtil af
generalforsamlingen.

Herefter vil der kunne etableres en enhedsbestyrelse med 6
medlemmer fra kommunalbestyrelsen, 2 forbrugervalgte og 3
medarbejderrepræsentanter i alle selskaber således:

***[adresse]
Kalundborg Holding:***

8 generalforsamlingsvalgte medlemmer
(6 fra kommunalbestyrelsen og 2 forbrugerrepræsentanter) samt 3
medarbejdervalgte repræsentanter.

***[adresse],
Kalundborg Overfladevand, Kalundborg Spildevand og [adresse]:***

9 generalforsamlingsvalgte
medlemmer (6 fra kommunalbestyrelsen og 3 medarbejderrepræsentanter) samt 2
forbrugervalgte.

***Kalundborg Varme:***

11 generalforsamlingsvalgte
medlemmer (6 fra kommunalbestyrelsen, 3

medarbejderrepræsentanter og 2 forbrugerrepræsentanter).

I bilaget er der nærmere redegjort for præmisserne for en
enhedsbestyrelse og den proces, der skal igangsættes for at etablere en
enhedsbestyrelse.

**Økonomiske konsekvenser**

Ingen.

**Økonomiudvalgets møde den 21.
april 2021:**

Anbefales.

**Bilag**

|  |  |
| --- | --- |
| Model for enhedsbestyrelse | 326-2021-80982 |